O cumbrico estió una luenga celta charrata en Cumbria y partes de Northumbria (l'actual norte d'Anglaterra) y en as tierras Baixas d'o sud d'Escocia. Ye l'aria que se referiba a o Viello Norte u Hen Ogledd d'os zaguers tiempos romans y principio d'as invasions anglosaxonas. A perduga de contacto d'o Viello Norte con Galas se produció en l'anyo 615 por a derrota d'os britanos frent a os anglosaxons en a batalla de Chester.